‘Verregses’ vas oor ‘terrorisme’Vier mense wat glo verregse ekstremiste is, is Sondag deur die polisie in hegtenis geneem. “Die verdagtes is tussen 40 en 50 jaar oud,” het brig. Billy Jones, woordvoerder van die polisie in die Vrystaat gesê. “Hulle word van terrorisme verdink.” Volgens Jones is die verdagtes se eiendom deursoek en die polisie het beslag gelê op bewyse wat die ondersoek ondersteun. “Die inhegtenisnemings is die resultaat van ‘n gesamentlike wetstoepassingsoperasie.” Hy sê die vier sal binnekort aangekla word en in ‘n hof verskyn. Geen verdere besonderhede is bekend oor die operasie of waar die mense in hegtenis geneem is nie.